Župė
Župė (arba Župis) – upelis Vakarų Lietuvoje, Klaipėdos rajone; Eketės dešinysis intakas (Danės baseinas). Prasideda Trakių apylinkėse. Visą laiką teka į pietus; vaga sureguliuota (išskyrus patį žemupį). Įteka į Eketę 8 km nuo jos žiočių, ties Radailiais. Pačiame žemupyje įrengtas nedidelis tvenkinukas. Prie Župės įsikūrę Šimkai ir Radailiai. Upėvardis, matyt, kilęs iš *Žu-upė, kur žu- yra priešdėlis > *ažu-upė.